《赐闲为韩方伯大经乃尊题》
明代·祁顺

诏许归田宠最优，此身于世复何求。清风明月双吟鬓，秋水芦花一钓舟。

勇决不教灵澈笑，逍遥真伴赤松游。回看世上贪荣者，多少龙钟雪满头。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。